Abacus Medicine A/S	90 Stück | N3	3%
Beragena Arzneimittel GmbH	90 Stück | N3	3%
Cc-Pharma GmbH	90 Stück | N3	3%
Axicorp Pharma B.V.	90 Stück | N3	3%
Docpharm Arzneimittelvertrieb GmbH & Co. KG Aa	90 Stück | N3	2%
Fd Pharma GmbH	90 Stück | N3	2%
Medicopharm AG	90 Stück | N3	2%
Aca Müller/Adag Pharma AG	90 Stück | N3	2%
Haemato Pharm GmbH	90 Stück | N3	2%
Milinda GmbH & Co. KG	90 Stück | N3	1% Maatskappy wil help met #Covid19, maar SAID ‘verhoed’ hulle - Solidariteit WêreldSolidariteit Wêreld
Tuis › Nuuskantoor › Maatskappy wil help met #Covid19, maar SAID ‘verhoed’ hulle
Grey Medical, ʼn farmaseutiese maatskappy in Kaapstad, doen ʼn dringende beroep op die Suid-Afrikaanse Inkomstediens om dadelik die aksynsbelasting op die verkoop van rou-alkohol te verminder.
“Met die uitbreking van COVID-19, het ons besluit om te help met die vervaardiging van handontsmettingsmiddels by ons goedgekeurde farmaseutiese vervaardigingsaanleg, Edelweiss Laboratories, in Capricorn Park, Muizenberg, onder die bestuur van James Gibson.
Edelweiss Laboratories is ISO22716-gesertifiseer en voldoen aan al die regulasies vir die vervaardiging van vloeistowwe en skoonheidsmiddels,” het Rohan Greyvenstein, eienaar van Grey Medical, onlangs aan #OpReisSaamMetMia gesê.
“Ons doel is om die prys van ons handontsmettingsmiddels so laag as moontlik te hou aangesien die prys van sulke produkte aansienlik verhoog het en nou in alle winkels reg oor die land uit voorraad is. Ons kan dit egter nie doen nie want die aksynsbelasting is te hoog om rou alkohol aan te koop,” het Greyvenstein aan Mia verduidelik.
Volgens Greyvenstein is daar op die oomblik ʼn groot tekort aan rou alkohol in die land. “Om doeltreffend te wees moet die middel 60% tot 70% alkohol bevat. Ons vermoed dat die meeste van die rou alkohol aan die staat verskaf word en dit laat die privaat sektor met ʼn groot probleem, want daar is nie alkohol vir ons beskikbaar om te koop en in vervaardiging te gebruik nie. Ons is deel van die privaat sektor wat die kapasiteit én die wil het om handontsmettingsmiddels aan die publiek te verskaf, met apteke wat as die middelman sal dien,” het Greyvenstein gesê.
“Tans verskaf ons aanvullende produkte en vitamien B-aanvullings aan apteke, maar indien die SAID distilleerderye toelaat om alkohol aan die publiek te verskaf sonder dat aksynsbelasting so hoog is, sal ons daagliks 2 100 1-liter-bottels handontsmetmiddels kan vervaardig wat dan aan apteke reg oor Suid-Afrika verskaf sal word,” meen Greyvenstein.
“Ons het daarin geslaag om 10 000 liter rou alkohol by ‘n betroubare distilleerdery in Kaapstad te bekom, maar toe die papierwerk afgehandel moes word, is ons deur Aksynsbelasting geblokkeer en moes ons waarborg dat ons ‘n verband van R2 miljoen het. Dit is iets waarmee ons nie in so ‘n kort tydsbestek vorendag kon kom nie.”
Talle distilleerderye reg oor die wêreld het sedert die #Covid19-uitbreking hul dienste aangepas om hul beskikbare alkohol vir die vervaardiging van handontsmetmiddels in te span.
“Ons het ʼn groot krisis hier in Suid-Afrika en dit is uiters frustrerend om te weet ʼn mens kan help en jy kan ʼn verskil maak, maar die beperkings maak dit onmoontlik om te doen. Ons wil onsself graag beskikbaar stel om die land in hierdie moeilike tyd by te staan, maar om dit te kan doen moet die SAID ons regtig net in hierdie verband verligting gee,” het Greyvenstein gepleit.
Greyvenstein sê hulle kon wel daarin slaag om die Kwanonqwaba Apteek in Mosselbaai van 864 1 liter handontsmetmiddel te voorsien en kon ook ʼn voorraad aan die Mosselbaaise brandweer lewer. Dit is dan die brandweer se taak om handontsmetmiddel in hul omgewing uit te deel om te help met die voorkoming van die verspreiding van COVID-19.
Volgens dr. Dirk Hermann, bestuurshoof van Solidariteit, vereis buitengewone omstandighede buitengewone maatreëls. “Alles moet opnuut in oënskou geneem word. Dit is duidelik dat rou alkohol nuwe betekenis in hierdie krisis gekry het. Dit moet anders gereguleer word. Die regering moenie net reguleer om in te perk nie. Ons het nou regulasies om te bevry ook nodig.”